
Pelču speciālās internātpamatskolas – attīstības centra

Iepirkuma komisijas sēdē 

Protokols Nr. 5

2017. gada 12. jūlijā

Iepirkuma konkursa nolikums 

„Veļas mazgāšanas pakalpojums”

Identifikācijas Nr. PSIAC 2017/04

Veļas mazgāšanas pakalpojums

1. Pasūtītājs:

1.1.  Pelču speciālā internātpamatskolā – attīstības centrs

1.2.  Juridiskā adrese: „ Saules Stari” , Pelču pag., Kuldīgas nov., LV-3322

1.3.  Reģistrācijas Nr. 90000035938

1.4.  Banka: A/S SEB banka Kuldīgas filiāle

Kods: UNLALV2X

Konts: LV25 UNLA 0011 0141 3035 9

1.5.  Kontaktpersona: iepirkumu komisijas vadītāja Dace Cildermane, mob.telef. 29723021, e-pasts: dacecildermane@inbox.lv
2. Iepirkuma priekšmets – Veļas mazgāšana, CPV klasifikators – 98310000-9 iepirkuma identifikācijas Nr. PSIAC2017/04, pakalpojums ir paredzēti skolas audzēkņu vajadzībām, tāpēc tiem ir jāatbist visiem normatīviem aktiem kas attiecas uz bērnu veselību un drošību.

3. Piedāvājuma iesniegšanas un atvēršanas vieta, datums, laiks un kārtība:

3.1.  Pretendenta piedāvājumu (turpmāk tekstā Piedāvājumu) iesniegšanas termiņš ir līdz 2017. gada 31. jūlijam plkst. 12.00, pēc Latvijas laika, Pelču speciālajā internātpamatskolā – attīstības centrā, „ Saules Stari” , Pelču pag., Kuldīgas nov., LV-3322. Termiņš un iesniegšanas vieta attiecas uz jebkura veida pasta, kurjerpasta un citiem piegādes veidiem.

3.2.  Piedāvājumi tiks atvērti 2017. gada 31. jūlijā, plkst. 12.00.

3.3.  Piedāvājumi, kas tiks saņemti pēc šī nolikuma 3.1. punktā noteiktā termiņa, tai skaitā jebkura veida pasta, kurjerpasta vai cita veida sūtījumi, netiks pieņemti vai tiks nosūtīti Pretendentam neatvērti.

4. Visu Pretendentu piedāvājumi ir spēkā līdz dienai, kad konkursa dalībnieki noslēguši iepirkuma līgumu vai konkurss izbeigts, neizvēloties nevienu piedāvājumu.

5. Prasības attiecībā uz Piedāvājuma noformējumu un iesniegšanu. Pretendentam Piedāvājums jāiesniedz latviešu valodā, noformējot sekojoši:

5.1. Pretendentam Piedāvājums jāiesniedz divos eksemplāros, noformējot sekojoši: Pretendentam jāsagatavo viens Piedāvājuma oriģināls, marķējot tajā visus dokumentus augšējā labajā stūrī ar atzīmi „ORIĢINĀLS” un viena Piedāvājuma kopija, marķējot tajā visus dokumentus augšējā labajā stūrī ar atzīmi „KOPIJA”. Gadījumā, ja starp kopiju un oriģinālu būs nesakritības, par pareizu tiks uzskatīts oriģināls.

5.2. Piedāvājuma oriģinālam un kopijai jābūt drukātā veidā (veidlapas drīkst aizpildīt arī ļoti skaidri salasāmā rokrakstā), tie jāparaksta personai, kas ir tiesīga parakstīt Piedāvājumu juridiskās personas vārdā. Visās Piedāvājuma lappusēs, kurās ir izdarīti labojumi, ierakstīti papildinājumi un tml., ir jābūt tās personas parakstam, kura parakstījusi Piedāvājumu, ar apliecinājumu par to pareizību.

5.3. Pretendentam Piedāvājuma oriģināls un kopija jāievieto atsevišķās aploksnēs vai iepakojumos, attiecīgi norādot uz tām „ORIĢINĀLS” un „KOPIJA”. Visas šīs aploksnes jāievieto vienā ārējā aploksnē vai iepakojumā.

5.4. Piedāvājumam jābūt cauršūtam, lai dokumentus nebūtu iespējams atdalīt;

5.5. Piedāvājumam jābūt parakstītam un zīmogotam (ja pretendentam nav zīmogs tad atzīme: bez zīmoga) ar norādītu lapaspušu skaitu;

5.6. Katrs pretendents var iesniegt tikai vienu konkursa piedāvājumu. Piedāvājumā drīkst būt tikai viens tehniskais un finanšu piedāvājuma variants.

5.7. Visi Piedāvājumi dokumenti ir jāiesniedz aizlīmētā aploksnē vai iepakojumā un uz tiem ir jābūt sekojošai norādei:

Veļas mazgāšanas pakalpojums

Iepirkuma identifikācijas Nr. PSIAC 2017/04

Adrese: Pelču speciālā internātpamatskolā – attīstības centrs, „ Saules Stari” , Pelču pag., Kuldīgas nov., LV-3322

NEATVĒRT LĪDZ: 2017. gada 31. jūlijam plkst.12.00

5.8. Uz aploksnes jānorāda Pretendenta nosaukums un adrese, lai nodrošinātu neatvērta Piedāvājuma nosūtīšanu atpakaļ, gadījumā, ja tas ir iesniegts vai saņemts par vēlu.

6. Piedāvājumu mainīšana un atsaukšana:

6.1. Pretendenti var mainīt vai atsaukt savus Piedāvājumus, informējot par to rakstiski, līdz 2017. gada 31. jūlijam plkst. 12.00. pēc Latvijas laika.

6.2. Ikvienam Pretendenta paziņojumam par izmaiņām vai atsaukšanu jābūt sagatavotam, apzīmogotam, atzīmētam un iesniegtam saskaņā ar 5. Punkta prasībām: uz ārējās un iekšējās aploksnēm vai iepakojuma jābūt attiecīgām papild norādēm – „ IZMAIŅAS” vai „ATSAUKŠANA”.

6.3. Piedāvājumu nevar mainīt pēc Piedāvājumu nolikuma 3.1. punktā noteiktā termiņa.

7. Pretendents nevar iesniegt vairākus piedāvājumus, kas atbilst noteiktajām prasībām.

8. Katrs pretendents iesniedz piedāvājumu, kas sastāv no: 

a. Pretendenta atlases dokumentiem (sk. 9.punkts);

b. Tehniskais piedāvājuma (pielikums Nr. 2);

c. Finanšu piedāvājuma (pielikums Nr. 3).

9. Pretendenti iesniedz šādus atlases dokumentus:

a. Pieteikums un apliecinājums dalībai cenu aptaujā(pielikums Nr. 1.);

b. Pretendenta kvalifikācijas pārbaudei:

· Reģistrācijas apliecības kopija;

Līguma piešķiršanas gadījumā par pretendentu tiks pieprasīta:

· Pārskats par uzņēmuma finansiālo stāvokli (bilance par 2016. gadu (var būt izdruka no EDS ar atzīmi dokuments pieņemts, BEZ pielikumiem), ja nav tad operatīvā bilance par 2016. gadu un 2017. gada 1.ceturksni).


c. Saraksts ar iestādēm ar kontaktinformāciju, kur var iegūt atsauksmes par līdzīgu pasūtījumu veikšanu (pielikumā Nr. 3).

10. Piedāvājuma izvērtēšana:

10.1.  Komisija izvērtēs Pretendenta un Piedāvājuma atbilstību saskaņā ar Publiskā iepirkuma likuma 9. panta un šī nolikuma nosacījumiem.

10.2.  Komisija izvērtē saņemto piedāvājumu atbilstību iepirkuma nolikumā noteiktajām prasībām, ņemot vērā iesniegto dokumentu satura un noformējuma atbilstību un pretendenta kvalifikācijas atbilstību nolikuma prasībām. Komisijai ir tiesības tālāk neskatīt piedāvājumus, kuri neatbilst šī nolikuma prasībām. Komisijai ir tiesības pieprasīt papildus informāciju, kvalifikācijas pārbaudei. Komisijai ir tiesības neizskatīt piedāvājumu ar redzamām maksātnespējas pazīmēm, lai neradītu papildu risku par līguma neizpildi un jauna konkursa rīkošanu.

10.3.  No nolikuma prasībām atbilstošiem piedāvājumiem komisija izvēlas pretendentu kurš piedāvā vizsemāko cenu.

2017. gada 12. jūlijs
Pielikums Nr. 1

Pieteikums dalībai

Identifikācijas Nr. PSIAC 2017/04

Veļas mazgāšanas paklpojums

Pretendenta nosaukums _______________________________________________

Pretendenta adrese ___________________________________________________

Tālruņa numurs/fakss/_________________________________________________

e-pasts _____________________________________________________________

Reģistrācijas Nr______________________________________________________

Nodokļu maksātāja (PVN) reģistrācijas Nr ________________________________

Bankas rekvizīti ___________________________________

bankas konts________________________________

tā______________________________________________________  personā,

(direktora, vadītāja vai pilnvarotās personas amats, vārds, uzvārds)

ar šī pieteikuma iesniegšanu:

· piesakās piedalīties iepirkumā “Veļas mazgāšanas paklpojums”;

· garantē, ka visas sniegtās ziņas ir patiesas;

· piekrīt visiem iepirkuma nolikuma noteikumiem;

· apņemas ievērot iepirkuma nolikuma prasības;

· apņemas pildīt visus iepirkuma nolikumā izklāstītos līguma pamatnosacījumus pasūtījuma piešķiršanas gadījumā;

· Apliecinu ka pretendentam ir juridiska rīcībspēja un tiesībspēja slēgt līgumu par iepirkumu valsts vai pašvaldību vajadzībām;

· Apliecinu ka uz pretendentu neattiecas Publisko iepirkumu likuma 42. pantā noteiktie izslēgšanas noteikumi;

· Apliecinu ka attiecībā pret pretendentu nav ierosināta vai izskatīta prasība par noslēgto līgumu neizpildi.

____________

_______________
 ________________

           (amats)



(paraksts)


(paraksta atšifrējums)

      Z.V.

Kontaktpersonas amats: _____________________________________

Vārds, uzvārds: ____________________________________________

Tālr., e-pasta adrese: _______________________________________

Datums ______________

Pielikums Nr. 2.

Tehniskais piedāvājums

Identifikācijas Nr. PSIAC 2017/04

Veļas mazgāšanas pakalpojums
1. Pēc Pasūtītāja pieprasījuma Pakalpojuma sniedzējam vienu reizi nedēļā jāveic netīrās veļas savākšana un izmazgātās veļas atgriešana .

2. Pakalpojuma sniedzējs ar saviem resursiem un darbaspēku pieņem un izsniedz pasūtījumu skolas veļas noliktavā, skolas atbildīgā darbinieka klātbūtnē skolas noliktavas darba laikā.

3. Pakalpojuma sniedzējs iekļauj pakalpojuma cenā visas izmaksas kas saistītas ar šo pakalpojumu – tai skaitā: savākšana, transportēšana, mazgāšana, gludināšana, piegāde u.c. saistītās izmaksas. Papildus izmaksas netiks pieļautas.

4. Pēc veļas mazgāšanas un izgludināšanas veļai ir jābūt tīrai un jāsaglabā sava sākotnējā forma un izmēri, nedrīkst būt bojāta auduma faktūra. Krāsainā veļa nedrīkst mainīt savu pamattoni.

5. Pēc veļas mazgāšanas veļa tiek sašķirota, izgludināta, nodrošinot tīrās veļas nodošanu atbilstošā iepakojumā. 

6. Pakalpojuma sniedzējs uzņemas pilnu materiālo atbildību par veļas bojāšanu mazgāšanas un transportēšanas laikā, no veļas savākšanas līdz atgriešanas brīdim.

7. Pakalpojumam  ir jāatbilst ES un LV normatīvo aktu prasībām, kas attiecas uz bērnu un jauniešu veļas apstrādi un ķīmisko tīrīšanu.
	Nr.p.k.
	Pakalpojuma veids
	Mērvie- nība
	Prognozētais daudzums1
	KG cena, EUR             (bez PVN)
	Summa kopā, EUR       (bez PVN)

	1.
	Taisnā veļa2 
	kg
	7500
	 
	 

	2.
	Fasonveļa3 - drēbes un darba apģērbs 
	kg
	600
	
	

	3.
	Segas4 
	kg
	950
	
	

	4.
	Aizkari dažādi veidi
	kg
	120
	
	

	
	Kopā, EUR (bez PVN)
	 

	
	PVN 21%
	 

	
	Kopā, EUR (ar PVN)
	 


· Prognozētais daudzums1 – veļas daudzums katrā mazgāšanas reizē var atšķirties atkarībā no skolēnu skaita, no gadalaika un citiem faktoriem, bet kopējais daudzums ir prognozēts ne vairāk kā norādīts tabulā.

· Veļa2 - palagi, virspalagi, spilvendrānas, dvieļi, bērnu un jauniešu apģērbs un veļa un cita veida veļa kas saistīta ar bērnu ikdienas uzturēšanos skolā un skolas dienesta viesnīcā. 
· Fasonveļa3 - bērnu un jauniešu apģērbs, darba apģērbs skolas darbiniekiem un skolēniem  piegāde uz pakaramiem.
·  Segas4 – aptuvenais izmērs 1.4x2m, pildītas ar mākslīgo šķiedru. Paredzēts mazgāt pēc vajadzības pāris reizes gadā.

SUMMA VĀRDIEM KOPĀ BEZ PVN _______________________________________________ ________________________________________________________________________________

Atbildīgā persona 
____________
_______________
     ________________

          AMATS


PARAKSTS

VĀRDS UZVĀRDS

Datums ______________

Pielikums Nr. 3.

Finansu piedāvājums 

Pelču speciālās internātpamatskolas – attīstības centra iepirkumam

Identifikācijas Nr. PSIAC 2017/04
Veļas mazgāšanas pakalpojums

Iepazinušies ar iepirkuma „Veļas mazgāšanas pakalpojuma” nolikumu, mēs piedāvājam sniegt pakalpojumu saskaņā ar mūsu tehnisko piedāvājumu (pielikums Nr.3) par: __________ EUR (bez PVN)  _____________________________________________________________(vārdiem).
Piedāvājums ir spēkā līdz 201__.gada ___  ___________

Informācija par pretendenta pieredzi _______________________________________________ ________________________________________________________________________________________________________________________________________________________________________________________________________________________________________________

Informācija par pretendenta pakalpojumu kvalitāti ______________________________________ 

________________________________________________________________________________________________________________________________________________________________________________________________________________________________________________

Informācija par pretendenta atrašanās vietu, piegādes nosacījumiem un termiņiem ______________ ________________________________________________________________________________________________________________________________________________________________________________________________________________________________________________

Ar šo mēs apstiprinām, ka šis piedāvājums atbilst tiem noteikumiem, kādus prasa iepirkuma nolikums un piekrītam iepirkuma līguma projekta nosacījumiem, kas pievienots, kā pielikums Nr.4.

____________

_______________

 ________________

  (amats)


      (paraksts)


  (paraksta atšifrējums)







             Z.V.

Pielikums Nr. 4

IEPIRKUMU LĪGUMS Nr.__ (projekts)

Pelči
2017.gada _____._________

Pelču speciālā internātpamatskola – attīstības centrs, tā direktores Ināras Oļenas personā, kura rīkojas saskaņā ar Pelču speciālās internātpamatskolas – attīstības centra nolikumu, turpmāk šā līguma tekstā saukts Pircējs, no vienas puses, un

<Piegādātāja nosaukums>, reģistrācijas Nr. <reģistrācijas numurs> tās <pilnvarotās personas amats, vārds, uzvārds> personā, kura rīkojas saskaņā ar <pilnvarojuma dokumenta nosaukums>, turpmāk šā līguma tekstā Pārdevējs, no otras puses,

abi kopā un katrs atsevišķi, turpmāk šā līguma tekstā saukti par Līdzējiem, pamatojoties uz Pelču speciālās internātpamatskolas – attīstības centra rīkotā iepirkuma konkursa “Veļas mazgāšanas pakalpojums” ID. Nr. PSIAC 2017/04 nolikuma pamata, turpmāk šā līguma tekstā saukts Konkurss, rezultātiem un <Piegādātāja nosaukums> iesniegto piedāvājumu, noslēdz šādu iepirkuma līgumu:

1. LĪGUMA PRIEKŠMETS

1.1. Pārdevējs sniedz veļas (palagi, virspalagi, spilvendrānas, dvieļi, bērnu un jauniešu apģērbs un veļa, darba apģērbs un cita veida veļa, kas saistīta ar bērnu ikdienas uzturēšanos skolā un skolas dienesta viesnīcā) un segu  mazgāšanas pakalpojumu Pircējam, turpmāk šā līguma tekstā saukta Pakalpojums, kas atbilst Pārdevēja iesniegtajam piedāvājumam Konkursā, turpmāk šā līguma tekstā saukts Piedāvājums (konkursa 3. pielikums). Konkursa 2. pielikumā norādītais veļas daudzums ir uzskatāms par informatīvu materiālu un līguma darbības laikā var tikt samazināts. 

1.2. Pārdevējs sniedz Pakalpojumu atbilstoši katram Pircēja pasūtījumam par konkursa tehniskā piedāvājumā (2. pielikumā) norādītām cenām un citiem šā līguma nosacījumiem.

2. LĪGUMA DARBĪBAS LAIKS UN LĪGUMCENA

2.1. Paredzētais Līguma darbības laiks ir 12 mēneši (divpadsmit mēneši).

2.2. Paredzētā kopējā līguma summa ne vairāk kā EUR __________ ( summa vārdiem) tai skaitā PVN 21 % (divdesmit viens procents) EUR _________ (summa vārdiem), turpmāk šā līguma tekstā saukta Līgumcena.

3. NORĒĶINU KĀRTĪBA

3.1. Maksa par Pakalpojumu, ieskaitot nodokļus, nodevas un visus citus ar līguma izpildi saistītos izdevumus, tiek noteikta saskaņa ar Preču pavadzīmi vai rēķinu, kurā uzrāda konkrētā reizē izmazgātās veļas daudzumu un konkursa piedāvājumā uzrādīto cenu un apmaksas summu u.c. rekvizītus.

3.2. Pakalpojuma cena var tikt pārskatīta vienu reizi līguma spēkā esamības laikā (ne ātrāk kā sešus mēnešus pēc līguma noslēgšanas) izmainot cenu par vienību ne vairāk kā 5% no konkursā piedāvātās cenas. Par pamatu cenu izmaiņai var būt inflācija, tirgus apstākļu maiņa vai jebkuri citi objektīvi un pamatoti apstākļi. Pusēm savstarpēji par to vienojoties, cenu izmaiņas un pamatojums tiek noformēti rakstiski ar Vienošanās protokolu, kuru pievieno Līgumam kā pielikumu, kas kļūst par šā Līguma neatņemamu sastāvdaļu.  

3.3. Pavadzīmi vai rēķinu Pircējs apmaksā 30 (trīsdesmit) dienu laikā pēc pavadzīmes vai rēķina abpusējas parakstīšanas pārskaitot naudu Pārdevēja norādītajā bankas kontā.

4. PAKALPOJUMA KVALITĀTE UN PIEGĀDES NOSACĪJUMI

4.1. Pircējs par nepieciešamo Pakalpojumu apjomu telefoniski vai rakstiski informē Pārdevēju.

4.2. Pārdevējs sniedz pakalpojumu vienu reizi nedēļā ierodoties pie Pircēja savāc netīro veļu un atved sašķirotu, tīru izmazgātu un izgludinātu veļu pasūtītāja norādītajā vietā – skolas veļas noliktavā. 
4.3. Ja Pārdevējs noteiktajā termiņā nav sniedzis, vai ir sniedzis nekvalitatīvu tehniskajā specifikācijā noteiktajām prasībām neatbilstošu Pakalpojumu (visu vai daļu no tās), vai arī pieņemšanas brīdī tiek konstatēts iztrūkums vai nekvalitatīvs pakalpojums tiek sastādīts akts, kurā Pircējs norāda atklātos trūkumus. Pārdevējam uz sava rēķina tie jānovērš vienas nedēļas laikā. 

4.4. Ja Pircējam netiek iesniegti nepieciešamie pavaddokumenti, vai citi nepieciešamie dokumenti Pircējs var atteikties pakalpojumu pieņemt. Pārdevējam šie trūkumi ir jānovērš pakalpojuma sniegšanas dienā, darba laikā.

4.5. Pārdevējs ir atbildīgs par sniegtā pakalpouma piegādājamās veļas pilnīgas vai daļējas bojāejas vai bojāšanās risku līdz tās nodošanai Pircējam.

5. LĪDZĒJU SAISTĪBAS UN ATBILDĪBA

5.1. Pārdevēja saistības:

5.1.1. Pārdevējs apņemas veikt savlaicīgu Pakalpojuma sniegšanu atbilstoši šā līguma nosacījumiem;

5.1.2. Pārdevējs ir atbildīgs par Pakalpojuma atbilstību LR normatīvo aktu prasībām;

5.1.3. Pārdevējs apņemas sniegt Pakalpojumu Pircēja personālam izdevīgā darba laikā;

5.1.4. Pārdevējs apņemas Pakalpojuma sniegšanas laikā ievērot LR spēkā esošo darba drošības noteikumu prasības;

5.1.5. Pārdevējs uzņemas atbildību par zaudējumiem, kuri nodarīti Pircējam un trešajām personām saskaņā ar šī Līguma noteikumu pārkāpumu, ja Pārdevējs tajos vainojams.

5.2. Pircēja saistības:

5.2.1. Pircējs apņemas veikt samaksu par Preci šajā līgumā noteiktajos termiņos un kārtībā;

5.2.2. Pircējs apņemas Pārdevējam nodrošināt pienācīgus apstākļus Pakalpojuma sniegšanai;

5.2.3. Pircējs apņemas savlaicīgi veikt Pārdevēja sniegtā pakalpojuma pieņemšanu.

5.3. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

5.4. Jebkura šajā līgumā noteiktā Līgumsoda samaksa neatbrīvo Līdzēju no to saistību pilnīgas izpildes.

6. IZMAIŅAS LĪGUMĀ, TĀ DARBĪBAS PĀRTRAUKŠANA

6.1. Līgumu var papildināt, grozīt vai izbeigt, Līdzējiem savstarpēji rakstiski vienojoties LR likumos noteiktajā kārtībā. Jebkura līguma izmaiņas vai papildinājumi tiek noformēti ar Vienošanās protokolu, kuru noformē kā Līguma pielikumu, kas kļūst par šā līguma neatņemamu sastāvdaļu.

6.2. Ja Pārdevējs 5 (piecu) darba dienu laikā no piegādes termiņa notecējuma nav sniedzis Pakalpojumu, Pircējs ir tiesīgs vienpusēji izbeigt Līgumu, paziņojot par to Pārdevējam. Šajā gadījumā Pircējs var pieprasīt Pārdevējam 14 (četrpadsmit) dienu laikā nomaksāt vienreizēju līgumsodu 3 % (trīs procenti) apmērā no Līgumcenas, kas sastāda EUR _____ (summa vārdiem). 

7. STRĪDU RISINĀŠANAS KĀRTĪBA

7.1. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. 

7.2. Gadījumā, ja Līdzēji 30 (trīsdesmit) dienu laikā nespēs vienoties, strīds risināms LR spēkā esošo normatīvo aktu vai saistošo starptautisko tiesību normu noteiktajā kārtībā tiesā.

8. NEPĀRVARAMA VARA

8.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un, kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu pieņemšana un stāšanās spēkā, kas būtiski ierobežo un aizskar Līdzēju tiesības, un ietekmē uzņemtās saistības.

8.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un, kura satur ārkārtējo apstākļu darbības apstiprinājumu un to raksturojumu.

9. CITI NOTEIKUMI

9.1. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

9.2. Šis līgums ir saistošs Pircējam un Pārdevējam, kā arī visām trešajām personām, kas likumīgi pārņem viņu tiesības un pienākumus.

9.3. Šis līgums stājas spēkā no tā parakstīšanas brīža un ir spēkā līdz šajā līgumā minētā darbības termiņa beigām, neizmantojot kopējo Līgumcenu, vai arī līdz brīdim, kad ir izmantota kopējā Līgumcena pirms līgumā minētā termiņa beigām.

9.4. Šajā līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm, un nekādā gadījumā nevar tikt izmantots vai ietekmēt šā līguma noteikumu tulkošanu.

9.5. Līgums sastādīts 2 (divos) eksemplāros, katrs <lapu skaits> (<lapu skaits vārdiem>) lapām, ar vienādu juridisku spēku, no kuriem viens glabājas pie Pircēja, otrs pie Pārdevēja.

9.6. Pircējs par pilnvaroto pārstāvi šī līguma izpildes laikā nozīmē <atbildīgās personas vārds, uzvārds>, tālrunis <tālruņa numurs>.

9.7. Pārdevējs par pilnvaroto pārstāvi šī līguma izpildes laikā nozīmē <atbildīgās personas vārds, uzvārds>, tālrunis <tālruņa numurs>.

9.8. Līdzēju pilnvarotie pārstāvji ir atbildīgi par līguma izpildes uzraudzīšanu, tas skaitā, par Preces pieņemšanas un nodošanas organizēšanu, Preces pieņemšanas – nodošanas pavaddokumentu noformēšanu, iesniegšanu un parakstīšanu atbilstoši šā līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu.

9.9. Konkursa nolikums, Pārdevēja iesniegtais piedāvājums konkursā un konkursa pielikumi ir šā līguma neatņemamas sastāvdaļas.

10. LĪDZĒJU REKVIZĪTI UN PARAKSTI

Pircējs
Pārdevējs

Pelču speciālā internātpamatskola - 
<Pārdevēja rekvizīti>

- attīstības centrs;


„Saules Stari” Pelči;

Pelču pagasts, Kuldīgas novads, LV – 3322 

Reģ. Nr. 1210901177; 

Nod.maks.reģ.Nr.90000035938

Norēķinu konts Nr. LV25UNLA0011014130359

Tālrunis 63326138, 63326143; fakss 63326138

__________________________
______________________________ 

          / I.Oļena/
 

/__________________/



